
Croeso i’r uned hon!
Yn yr uned hon, byddwn yn ystyried:
1. Cynllunio
2. Cyfathrebu effeithiol a chlir
3. Strategaethau ymgysylltu
4. Rheoli dosbarth

Cynllunio 
Mae cynllunio’n hanfodol ar gyfer pob modwl neu sesiwn.   
Gall cynllunio gwers ar gyfer sesiynau unigol eich helpu i sicrhau eich bod yn cwmpasu deilliannau dysgu a deunyddiau’r modwl.  
Prif elfennau cynllun gwers
Amcan(ion) dysgu’r wers
Beth ydych chi’n ceisio ei gyflawni?
Ydy’r wers yn ffocysu ar wybodaeth neu sgiliau?
Sut mae’r wers yn berthnasol i nodau ac amcanion dysgu’r modwl
Bydd cadw nodau ac amcanion dysgu wrth wraidd y broses yn eich helpu i ddewis y gweithgareddau iawn.
Gwybodaeth flaenorol mae angen i fyfyrwyr fod yn ei gwybod
Dyma a fydd yn arwain yr hyn y byddwch yn gofyn iddynt ei baratoi ar gyfer dosbarth.
Dull(iau) addysgu
Ystyriwch y canlynol:
· Pa mor hir fydd y wers?  
· Sut byddwch chi’n cyfleu’r wybodaeth/sgiliau i fyfyrwyr? 
· A fyddwch chi’n darlithio, yn arddangos neu’n arwain y myfyrwyr? Am ba mor hir?
Dull(iau) gwerthuso
Sut byddwch chi’n gwirio bod y myfyrwyr wedi ei ddeall?
Cyfleoedd i ymarfer
Pa weithgareddau ymarferol allwch chi eu cynnwys i gefnogi dysgu gan fyfyrwyr?
Crynodeb
Dylai crynodeb y wers gwmpasu’r canlynol:
· Adolygiad sylfaenol o’r hyn a wnaethpwyd yn y wers.
· Cyswllt â deilliannau dysgu’r modwl.
· Cyswllt â’r wers nesaf a/neu fodylau eraill.
Enghraifft o gynllun gwers
Yma, gallwch ddod o hyd i enghraifft o gynllun gwers.
[image: Cynllun sesiwn un dudalen]
Trosolwg
Dylai’r wybodaeth drosolwg gysylltu â’ch Cynllun Gwaith a chydberthyn ag ef.
Nod
Beth yw amcan cyffredinol y sesiwn hon?
Amcanion
Rhannwch nod eich sesiwn yn bedwar amcan cyraeddadwy ar gyfer y myfyrwyr. 
Cofiwch, yr hyn rydych chi am i’r myfyrwyr ei gyflawni sy’n bwysig nid yr hyn rydych chi’n bwriadu ei addysgu.
Cynnwys addysgu: Cyflwyniad
· Sut ydych chi’n bwriadu cyflwyno’r sesiwn hon?
· Beth yw eich bachyn i ysbrydoli diddordeb a brwdfrydedd y myfyrwyr yn syth?
· Beth yw’r cyswllt / dilyniant o’r sesiwn ddiwethaf neu’r dysgu blaenorol?
Cynnwys addysgu: Elfennau
Sut bydd eich sesiwn yn llifo?
Sut byddwch chi’n newid cyflymdra ac ennyn diddordeb?
Pa dair elfen a thri dull addysgu ydych chi wedi’u cynllunio?
Cynnwys addysgu: Cyngor ac astudio llawn ac ôl-sesiwn
· Sut fyddwch chi’n gorffen y sesiwn hon er mwyn creu profiad dysgu cofiadwy?
· Beth ydych chi am i’r myfyrwyr ei wneud nesaf i barhau â’u taith dysgu?
Gweithgareddau dysgu
Pa weithiau dysgu ydych chi wedi’u cynllunio ar gyfer y myfyrwyr ym mhob rhan o’r sesiwn?
Asesu gwybodaeth
Sut wnewch chi asesu graddau’r dysgu trwy gydol y sesiwn? Sut fyddwch chi’n gwybod bod dysgu’n digwydd?
Gwybodaeth a adeiladwyd ar gyfer y camau nesaf
Pa gyfleoedd mae’r myfyrwyr wedi’u cael i dyfu a datblygu yn y sesiwn hon, tuag at gyflawni eu cymhwyster neu os ydynt yn dilyn rhaglen dysgu yn y gwaith (WBL), y deilliannau o ran gwybodaeth, sgiliau ac ymddygiad (KSB) a amlinellwyd yn safonau’r brentisiaeth?
Gall yr adran hon hefyd gynnwys sgiliau fel sgiliau llythrennedd, rhifedd, digidol, meddwl lefel uwch ayb
Cyd-destunau dysgu ehangach
A fu cyfle i archwilio rhywbeth arall yn y sesiwn hon? Megis cyflogadwyedd, y Gymraeg a diwylliant Cymreig, yr amgylchedd, cydraddoldeb ac amrywiaeth, PREVENT (h.y. Gwerthoedd Prydeinig) ayb.
Isod, cewch dempledi ar gyfer cynlluniau gwers a chynllun gwaith ar gyfer modwl cyfan.
Isod, cewch dempledi ar gyfer cynlluniau gwers a chynllun gwaith ar gyfer modwl cyfan.
Dysgwch ragor
Gallwch ddysgu rhagor am gynllunio gwers yn y llyfr hwn, sydd ar gael drwy Lyfrgell PCYDDS:
Haynes, A. (2010) The complete guide to lesson planning and preparation. Llundain: Continuum.


Cwis: Cynllunio
· Mae’r cwis hwn yn cynnwys un cwestiwn amlddewis.
· Rhaid i chi ateb y cwestiwn yn gywir cyn symud ymlaen i’r adran nesaf.
· Cewch roi cynnig ar gyrraedd y sgôr pasio gymaint o weithiau ag y mynnwch.
1. Pa rai o’r canlynol sy’n elfennau o gynllun gwers?
2. Amcanion dysgu
3. Gweithgareddau ymarferol
4. Adolygiad sylfaenol o wers
5. Cyswllt i’r wers nesaf


Cyfathrebu effeithiol a chlir
Bydd yr adran hon yn archwilio strategaethau ar gyfer cyfathrebu clir ac effeithiol y gallwch eu defnyddio yn eich gwersi. 
Cyfathrebu ar lafar
· Siaradwch yn glir ac ar gyflymdra cymedrol. Ni ddylid defnyddio mwy na 5-6 sleid mewn darlith 10 munud.   
· Defnyddiwch lais digon uchel i sicrhau bod pawb yn eich clywed.  
· Dylech osgoi defnyddio jargon neu iaith or-gymhleth. Cofiwch y gallwch greu rhestr termau ar Moodle (defnyddiwch y gweithgaredd ‘Glossary’).
· Anogwch gwestiynau ac eglurhad pan fydd angen.
· Dylech arfer gwrando gweithredol trwy ymateb i gwestiynau a sylwadau myfyrwyr yn ystyriol.
Pwysig!
Cafodd llawer ohonom ein haddysgu mewn darlithoedd 50 munud, hir. Nid yw hynny’n arfer da. Dylech geisio cadw at 20 munud ar gyfer elfennau darlithio a chynnwys elfennau rhyngweithiol.
Cyfathrebu di-eiriau
Daliwch gyswllt llygad gyda’ch cynulleidfa. Cofiwch na fydd rhai myfyrwyr niwroamrywiol yn edrych arnoch ym myw eich llygad – nid yw hynny'n golygu nad ydyn nhw'n talu sylw. Bydd rhai myfyrwyr niwroamrywiol yn gallu talu mwy o sylw trwy wneud symudiadau aflonydd neu stimio.
Defnyddiwch fynegiant wyneb ac ystumiau i gyfleu emosiwn a phwysleisio.
Byddwch yn ymwybodol o iaith y corff; sefwch neu eisteddwch yn syth ac osgoi gwargrymu. Cadwch iaith y corff yn agored.
Gwnewch yn siŵr bod digon o le yn yr ystafell ddosbarth i greu amgylchedd cyffyrddus. Rhowch ddigon o le i chi eich hun a sicrhewch fod gan eich myfyrwyr le hefyd.
Mae rhai cydweithwyr addysgu niwrowahanol wedi ei chael hi'n fuddiol datgelu eu niwrowahaniaeth i'w myfyrwyr.
Mae’r fideo hwn yn archwilio gwahaniaethau bach iaith y corff ac effaith hyn ar gyfathrebu.
Dim ond yn Saesneg mae’r fideo hwn ar gael a thrydydd parti sydd wedi’i ddarparu ar YouTube, ac felly nid yw’r Brifysgol yn gyfrifol am gynnwys y fideo.
Dolen fideo: Body language (https://www.youtube.com/watch?v=AqixzdpJL4U)
Trawsgrifiad fideo
Welcome to Mind Tools’ video learning series.
You may not realise it, but you send out silent, non-verbal signals to people every day. This is your body language, and it can reveal how you’re truly feeling when, perhaps, your words don’t. Body language might include your facial expression, your hand movements or your posture. Most of the time, it’s unconscious. But there are some clues that can help you to interpret and use it to your advantage.
Being aware of other people’s negative body language is particularly useful, and can help you to pick up on unspoken problems. For example, if someone you’re speaking to is standing or sitting with his arms folded tightly across his body, he’s probably not happy with what you’re saying. Other negative signs to watch out for include tense facial expressions - someone turning his body away from you, or avoiding eye contact. 
Your own body language should reinforce what you’re trying to communicate verbally. Otherwise, you risk sending mixed signals. With the right body language, you can convey openness, confidence, and receptiveness. For example, you can make a confident and positive first impression by standing with an open posture that’s relaxed and upright, and by keeping your hands down by your sides. Maintain solid eye contact with the person you’re speaking to, and try to hold her gaze for a few seconds at a time. This will show her that you’re sincere and alert.
Adopting positive body language can also help when you’re speaking in public. For example, you’ll look more confident if you keep your shoulders back and maintain an upright but relaxed posture, keeping your weight evenly distributed, with one foot slightly in front of the other. Hand movements can also help. For example, spreading your hands apart in front of you, with your palms facing slightly towards your audience, can indicate a willingness to communicate and share ideas. At the same time, it’s important to maintain control! Too much hand movement can distract from what you’re saying. 
To find out more about how to interpret body language and use it to your advantage, read the article that accompanies this video.
Cynnwys trefnus
· Strwythurwch eich cynnwys yn rhesymegol, gan ddefnyddio penawdau neu amlinelliadau clir. Gall y rhain fod ar PowerPoint, wedi’u hysgrifennu ar fwrdd gwyn, ayb.
· Defnyddiwch gymhorthion gweledol (e.e. sleidiau neu fyrddau gwyn) i gryfhau eich cyfathrebu llafar.
· Dylech grynhoi prif bwyntiau ac ailadrodd gwybodaeth hanfodol er mwyn ei hatgyfnerthu. 
· Rhowch gyfarwyddiadau clir, gam wrth gam ar gyfer tasgau neu weithgareddau.
Ymgysylltu gweithredol
Anogwch gyfranogiad trwy gwestiynu, trafod, a gweithgareddau grŵp, gan feithrin cyfathrebu dwy ffordd trwy ofyn cwestiynau pen agored. Rhowch ddigon o amser ar gyfer y gweithgareddau hyn, am nad yw pob myfyriwr yn gallu ateb ar unwaith, a chynigiwch ddulliau amgen i ymateb, ar wahân i rhai llafar. 
Defnyddiwch enghreifftiau bywyd go iawn i ddangos cysyniadau, gan sicrhau bod eich enghreifftiau’n gynhwysol. Ceisiwch ei wneud yn hawdd siarad gyda chi, a chreu amgylchedd sy’n galluogi i fyfyrwyr leisio’u barn, gan ddeall y gall gymryd ambell i sesiwn er mwyn sefydlu’r amgylchedd hwn.
Deunydd ysgrifenedig clir
Wrth ddarparu deunydd ysgrifenedig (taflenni, aseiniadau ayb), defnyddiwch iaith glir a chryno. Prawf-ddarllenwch bopeth, i gywiro camgymeriadau a dileu amwysedd.
Trefnwch ddogfennau ysgrifenedig gyda phenawdau, pwyntiau bwled, a fformat sy’n hawdd ei ddarllen. Rhowch bob dogfen mewn fformat PDF fel eu bod yn hawdd eu defnyddio ar unrhyw ddyfais. Defnyddiwch benawdau a ddarperir gan Microsoft Word, neu brosesydd geiriau o’ch dewis; mae’r rhain yn gydnaws â meddalwedd testun-i-leferydd.
Pwysig!
Cofiwch, os ydych chi’n rhan o raglen ddwyieithog, rhaid i chi ddarparu’r holl ddeunyddiau yn y ddwy iaith.
Adborth ac asesu
· Cyfathrebwch y meini prawf marcio a disgwyliadau ar gyfer aseiniadau ac asesiadau yn glir. 
· Rhowch adborth adeiladol sy’n amlygu cryfderau ac yn awgrymu meysydd i’w gwella. Cofiwch nad yw adborth hir mor hawdd ei ddarllen ag adborth byr a chlir. 
· Anogwch fyfyrwyr i ofyn am eglurhad ar adborth os bydd angen. 
· Byddwch yn gyson o ran marcio ac adborth ar draws y modwl.
Gallu i ymgyfaddasu
· Byddwch yn barod i addasu eich arddull cyfathrebu i weddu anghenion eich cynulleidfa. Mae’n iawn i chi ofyn myfyrwyr am adborth neu ofyn cydweithiwr am help.
· Dylech nodi ac ymateb i arwyddion bod myfyrwyr yn drysu neu’n colli diddordeb. Cofiwch y gall myfyrwyr niwroamrywiol ymddangos fel petaent wedi colli diddordeb er nad dyma’r achos mewn gwirionedd. Gwnewch yn siŵr eich bod yn gwirio manylion eich carfan gyda'ch Rheolwr Rhaglen ac yn addasu eich disgwyliadau, ond cofiwch na fydd pob myfyriwr wedi datgelu ei niwrowahaniaeth.
· Defnyddiwch esboniadau neu enghreifftiau amgen os ydy myfyrwyr yn ei chael yn anodd deall cysyniad.
· Addaswch eich cyflymdra a’ch dull cyflwyno cynnwys yn unol ag adborth a dealltwriaeth myfyrwyr. Mae’n arfer da gwirio bod myfyrwyr wedi deall trwy gynnal profion cyflym, ymarferion amlddewis, ayb.
Sensitifrwydd diwylliannol
· Byddwch yn ymwybodol o wahaniaethau diwylliannol a allai effeithio ar gyfathrebu.
· Dangoswch barch at safbwyntiau a chefndiroedd amrywiol.
· Dylech osgoi gwneud tybiaethau am wybodaeth neu brofiadau diwylliannol myfyrwyr.
· Byddwch yn agored i ddysgu gan eich myfyrwyr ac i addasu eich dull cyfathrebu yn ôl yr angen.
· Os ydych chi’n addysgu pynciau anodd neu sensitif, sicrhewch eich bod yn rhoi gwybod i fyfyrwyr cyn y sesiwn am yr hyn y byddwch yn ei gwmpasu, a rhowch opsiynau amgen iddynt os nad ydynt yn gallu bod yn bresennol am resymau personol. Efallai y byddwch yn dymuno ystyried p’un a yw’n briodol recordio rhan berthnasol y sesiynau, neu eu recordio ar wahân.
Empathi a chymorth
· Dangoswch empathi a dealltwriaeth tuag at heriau a phryderon myfyrwyr.
· Cynigiwch gymorth ac adnoddau i fyfyrwyr a allai fod yn ei chael yn anodd. Os ydy un myfyriwr yn barod i ofyn cwestiwn, mae’n debygol iawn bod gan eraill yr un cwestiwn/problem.
· Crëwch bolisi drws agored i fyfyrwyr drafod eu cwestiynau neu broblemau. Rhowch fanylion pob ffordd o gysylltu â chi i’r myfyrwyr, yn eich llofnod e-bost ac ar Moodle, gan gynnwys eich oriau swyddfa, os yw'n berthnasol.
· Cadwch dôn bositif a chefnogol wrth gyfathrebu.


Cwis: Cyfathrebu effeithiol a chlir
· Mae’r cwis hwn yn cynnwys pedwar cwestiwn amlddewis.
· Rhaid i chi ateb y pedwar cwestiwn yn gywir i symud ymlaen i’r adran nesaf.
· Cewch roi cynnig ar gyrraedd y sgôr pasio gymaint o weithiau ag y mynnwch.
1. Pam eich bod yn cael eich cynghori i osgoi defnyddio jargon neu iaith or-gymhleth wrth gyfathrebu ar lafar?
a. I wneud argraff dda ar y gynulleidfa
b. I greu her ar gyfer y myfyrwyr
c. I sicrhau eglurder a dealltwriaeth
d. Oherwydd ei fod yn arfer cyffredin
2. Pam eich bod yn cael eich cynghori i ddefnyddio cymhorthion gweledol yn rhan o gynnwys rydych wedi’i drefnu? 
a. I dynnu sylw’r gynulleidfa
b. I gefnogi cyfathrebu llafar
c. I wneud y cyflwyniad yn hirach
d. Nid ydym yn cael ein cynghori i ddefnyddio cymhorthion gweledol
3. Beth a argymhellir wrth drefnu dogfennau ysgrifenedig er mwyn ei wneud yn haws eu darllen?
a. Defnyddio maint ffont bach er mwyn edrych yn broffesiynol
b. Osgoi penawdau a phwyntiau bwled er mwyn symlrwydd
c. Defnyddio penawdau, pwyntiau bwled a fformatio
d. Darparu dogfennau mewn unrhyw fformat er mwyn hyblygrwydd
4. Beth sy’n arfer da ar gyfer addasu dulliau cyfathrebu yn seiliedig ar adborth a dealltwriaeth myfyrwyr?
a. Cadw at gyflymdra a dull cyflwyno sefydlog
b. Osgoi gofyn am adborth i gynnal awdurdodaeth
c. Addasu arddull cyfathrebu yn seiliedig ar anghenion myfyrwyr
d. Defnyddio un esboniad neu enghraifft yn unig er mwyn eglurder


Strategaethau ymgysylltu
Yn yr adran hon, byddwch yn archwilio strategaethau ymgysylltu i gyfoethogi cyfranogiad myfyrwyr, meithrin dysgu gweithredol, a chreu amgylchedd mwy rhyngweithiol a chynhwysol yn yr ystafell ddosbarth.
Dysgu gweithredol
Term cyffredinol yw ‘dysgu gweithredol’ ar gyfer unrhyw dechnegau hyfforddi sy’n ymgysylltu myfyrwyr yn uniongyrchol yn y broses ddysgu.
 “Dull addysgu rhyngweithiol yw DG [Dysgu Gweithredol]; mae ei brif nodweddion yn cynnwys: 
· dull sy’n canolbwyntio ar fyfyrwyr ac yn rhoi’r dysgwr yn uniongyrchol yng nghanol y broses,
· gadael i fyfyrwyr fod yn brif hyrwyddwyr eu proses ddysgu trwy berfformio gweithgareddau ystyrlon a meddwl yn feirniadol am yr hyn maen nhw’n ei wneud,
· ei fod yn ddull diddorol iawn o gael addysg,
· annog y dysgwr i gymryd rhan weithredol trwy ddatblygu gweithgareddau ymarferol,
· bydd myfyrwyr yn gweithio yn unol ag amcanion dysgu,
· gwella’r gallu i ddeall a chadw gwybodaeth oherwydd mai’r myfyriwr ei hun sy’n gwneud yr holl ymdrech,
· athrawon sy’n chwarae rôl mentoriaid a gwerthuswyr cynnydd y myfyrwyr.
· manteisio ar amrywiaeth helaeth o gymhorthion er mwyn dennu a chadw sylw dysgwyr.”
Hernández-de-Menéndez, M., Vallejo Guevara, A., Tudón Martínez, J.C. et al. (2019) 'Active learning in engineering education. A review of fundamentals, best practices and experiences', International Journal on Interactive Design and Manufacturing, 13(3), tt. 909–922. Ar gael yn: https://doi.org/10.1007/s12008-019-00557-8 
Gweithgareddau dysgu gweithredol
· Meddwl-Paru-Rhannu: Gosodwch gwestiwn neu broblem, gofynnwch i fyfyrwyr feddwl yn annibynnol, a’u rhoi mewn parau i drafod syniadau, yna eu rhannu gyda’r dosbarth. Gellir rhannu ar lafar, mewn Padlet, mewn wiki Moodle neu drwy gynnal sgwrs.
· Astudiaethau achos: Cyflwynwch achosion byd go iawn sy’n gysylltiedig â chysyniadau’r cwrs a gofynnwch i fyfyrwyr ddadansoddi materion, cymhwyso theorïau, datblygu datrysiadau.
· Dadleuon: Aseiniwch fyfyrwyr i amddiffyn gwahanol safbwyntiau mater, a gofynnwch i grwpiau ddadlau’n adeiladol am y pwnc.
· Labordai ymarferol: Arweiniwch weithgareddau labordy lle bydd myfyrwyr yn casglu data, cynnal arbrofion ac ymchwilio i gysyniadau’n uniongyrchol.
· Efelychiadau rhyngweithiol: Defnyddiwch efelychiadau ar-lein diddorol i alluogi i fyfyrwyr ddychmygu a rhyngweithio gyda chysyniadau’r cwrs.
· Ystafelloedd dosbarth gwrthdro: Gofynnwch i fyfyrwyr wylio fideos o ddarlithoedd gartref ac yna treuliwch amser yn y dosbarth yn trafod cysyniadau, datrys problemau, ayb
· Adborth cymheiriaid: Gofynnwch i fyfyrwyr rannu drafftiau o aseiniadau mewn grwpiau bach a rhoi adborth adeiladol i’w gilydd.
· Arwain trafodaethau: Aseinio hwyluswyr myfyrwyr i arwain trafodaethau, cyfuno syniadau, a sicrhau cyfranogiad.
· Mapio cysyniadau: Gofynnwch i fyfyrwyr gysylltu cysyniadau’n weledol ac esbonio’r cysylltiadau rhwng syniadau.
· Chwarae rôl: Aseiniwch rolau i fyfyrwyr ar gyfer senario sy’n gysylltiedig â gwaith cwrs a gofyn iddynt ei actio.
Dysgwch ragor
Gallwch ddysgu rhagor am ddysgu gweithredol yn y llyfr hwn, sydd r gael ar-lein drwy Llyfrgell PCYDDS: 
Gowers, I.R. a Garnham, W. (gol) (2023) Active learning in higher education: theoretical considerations and perspectives. Llundain: Routledge.
Technoleg sy’n cefnogi ymgysylltu
Dyma rai awgrymiadau ar sut i integreiddio offer digidol i gefnogi ymgysylltiad myfyrwyr  
· Polau piniwn ar-lein:  Defnyddiwch blatfformau polau piniwn i gael adborth cyflym ac annog trafodaeth. Platfform dewisol PCYDDS yw Vevox, a gallwch gael mynediad iddo drwy eich cyfrif prifysgol.  Dysgwch ragor am Vevox drwy ymweld â’r adnodd a ganlyn: Hybu ymgysylltiad myfyrwyr gyda Vevox
· Byrddau gwyn rhyngweithiol: Gofynnwch i fyfyrwyr gydweithio ar fyrddau gwyn rhyngweithiol fel Padlet i daflu syniadau a rhannu ymatebion.
· Byrddau trafod: Mae’r rhain yn galw am gyfranogiad sylweddol mewn trafodaethau cydamserol ar y bwrdd trafod RhAD. Gallwch hefyd defnyddio byrddau trafod mewn sesiynau addysgu hirach.
· Cwisiau rhyngweithiol: Defnyddiwch gwisiau ar ffurf gêm a chardiau fflach y gall myfyrwyr eu creu. Mae Moodle yn rhoi mynediad i chi i amrywiaeth o gwisiau a gweithgareddau rhyngweithiol trwy H5P. Hefyd, mae Vevox yn caniatáu i chi greu cwisiau, gan gynnwys cynorthwyydd AI ar gyfer creu cwis.
· Adolygiadau gan gymheiriaid: Bydd myfyrwyr yn rhannu gwaith ar y RhAD ac yn darparu adborth ystyrlon ar eu haseiniadau ei gilydd.
· Trafodaethau fideo: Bydd myfyrwyr yn recordio ymatebion fideo byr i symbyliadau ac yna ymateb i fideos ei gilydd.
· Prosiectau cydweithredol: Bydd myfyrwyr yn gweithio gyda’i gilydd ar ddogfennau a chyflwyniadau mewn amser real trwy OneDrive, sy’n rhan o’r pecyn adnoddau a gânt trwy eu cyfrif myfyrwyr.
· Efelychiadau ar-lein: Bydd myfyrwyr yn cymryd rhan yn unigol neu mewn grwpiau mewn ffug senarios sy’n gysylltiedig â chysyniadau cwrs.
Dysgu cyd-destunol
Dyma rai awgrymiadau ar gyfer gweithgareddau i helpu dysgwyr i roi eu dysgu mewn cyd-destun. 
· Cysylltu â materion byd go iawn: Defnyddiwch ddigwyddiadau cyfredol, straeon newyddion, materion lleol neu brofiadau uniongyrchol myfyrwyr i ddangos sut mae cysyniadau’r cwrs yn gweithio’n ymarferol.
· Ymgorffori enghreifftiau o ddisgyblaethau/gyrfaoedd myfyrwyr: Dylech deilwra enghreifftiau ac aseiniadau i ddisgyblaethau academaidd neu yrfaoedd arfaethedig myfyrwyr fel eu bod yn cymhwyso sgiliau i sefyllfaoedd realistig.
· Gwahodd siaradwyr gwadd: Gwahoddwch arbenigwyr fel cyn-fyfyrwyr, arweinwyr diwydiant, neu ymgysylltiadau dinesig i rannu mewnwelediadau “byd go iawn”. Gallech hefyd ofyn i gydweithwyr fod yn siaradwyr gwadd. Gallwch hefyd defnyddio myfyrwyr o lefelau uwch yn siaradwyr gwadd.
· Aseinio prosiectau ar gyfer cleientiaid go iawn: Gofynnwch i fyfyrwyr weithio ar brosiectau, achosion neu ddyluniadau ar gyfer partneriaid dielw, unedau campws neu fusnesau lleol.
· Ymweld â sefydliadau lleol: Trefnwch ymweliadau â busnesau lleol, cyfleusterau ymchwil, asiantaethau llywodraeth, ayb sy’n gysylltiedig â’r cwrs i weld cysyniadau ar waith.
· Senarios chwarae rhan: Gofynnwch i fyfyrwyr ymgymryd â rolau a chymryd rhan mewn efelychiadau realistig o sefyllfaoedd sy’n gysylltiedig â phynciau’r cwrs.
· Dadansoddi setiau data go ian: Defnyddiwch ddata go iawn gan ymchwil, y llywodraeth, diwydiant, ayb i addysgu llythrennedd data a sgiliau dadansoddi byd go iawn.
· Teithiau maes: Cymerwch fyfyrwyr i leoliadau sy’n dangos cysyniadau’r cwrs yn glir fel labordai gwyddoniaeth, orielau celf, theatr fyw, ayb. Gallwch hefyd defnyddio technoleg VR i hwyluso ymweliadau a theithiau maes.
· Adfyfyrio personol: Gofynnwch i fyfyrwyr gysylltu gwybodaeth newydd gyda’u bywydau eu hunain trwy gadw dyddlyfr, trafod neu wneud ymarferion creadigol.
Hwyl i annog ymgysylltu
Dyma rai awgrymiadau ar gyfer ymgorffori gweithgareddau hwyl yn eich gwersi.
· Gemau: Defnyddiwch emau fel bowliau cwis, neu groeseiriau i adolygu cysyniadau allweddol. Mae troi rhywbeth yn êm yn hybu cymhelliant.
· Cystadlaethau: Gwnewch i dimau o fyfyrwyr gystadlu yn erbyn ei gilydd mewn cystadlaethau astudiaethau achos, bowliau moeseg, twrnameintiau dadlau, ayb. Mae ymryson cyfeillgar yn hybu ymdrech.
· Efelychiadau: Trochwch fyfyrwyr mewn gweithgareddau chwarae rhan, ymchwilio, her adeiladu ddiddorol neu efelychiad arall sy’n berthnasol i gysyniadau cwrs.
· Cerddoriaeth: Gofynnwch i fyfyrwyr greu caneuon, rapiau neu barodïau am gynnwys y cwrs. Mae rhythm ac odlau’n helpu myfyrwyr i adalw gwybodaeth.
· Gwybodaeth gyffredinol: Profwch wybodaeth gyda chystadlaethau gwybodaeth gyffredinol hwyl gan ddefnyddio swynwyr, sioeau gêm, neu blatfformau cwisiau gwybodaeth gyffredinol.
· Celf a chrefft: Cyfunwch gelf a dysgu trwy weithgareddau fel mapio cysyniadau, dylunio posteri, adeiladu modelau, dwdlan, ayb. Mae creadigrwydd yn ennyn diddordeb.
· Symud: Ymgorfforwch symudiadau trwy gynnal gemau yn y dosbarth, actio cysyniadau, mynd ar deithiau cerdded o gwmpas orielau i weld gwaith, arbrofion, ayb
· Hiwmor: Defnyddiwch gartwnau, chwarae ar eiriau, a hiwmor ysgafn i greu ystafell ddosbarth hwyliog, egnïol. Mae chwerthin yn lleihau straen.


Cwis: Strategaethau ymgysylltu
· Mae’r cwis hwn yn cynnwys chwe chwestiwn amlddewis.
· Rhaid i chi ateb y chwe chwestiwn yn gywir i symud ymlaen i’r adran nesaf.
· Cewch roi cynnig ar gyrraedd y sgôr pasio gymaint o weithiau ag y mynnwch.
1. Mae astudiaethau achos yn cynnwys cyflwyno achosion o’r byd go iawn a gofyn i fyfyrwyr ddadansoddi materion, cymhwyso theorïau, a datblygu datrysiadau.
a. Cywir
b. Anghywir
2. Cydweddwch y gweithgaredd dysgu gweithredol gyda’i ddisgrifiad.
a. Labordai ymarferol
b. Chwarae rôl
c. Efelychiadau rhyngweithiol
d. Adborth cymheiriaid
e. Bydd myfyrwyr yn actio senarios sy’n gysylltiedig â gwaith cwrs
f. Bydd myfyrwyr yn dychmygu a rhyngweithio gyda chysyniadau’r cwrs ar-lein
g. Bydd myfyrwyr yn rhannu drafftiau o aseiniadau mewn grwpiau bach
h. Bydd myfyrwyr yn casglu data a chynnal arbrofion
3. Bydd gwahodd siaradwyr gwadd fel cyn-fyfyrwyr, arweinwyr diwydiant, neu ymgysylltiadau dinesig yn helpu i roi’r canlynol i fyfyrwyr:
a. Mewnwelediadau i’r byd go iawn
b. Cyfleoedd i fethu dosbarthiadau
c. Mwy o aseiniadau gwaith cartref
4. Pa rai o’r canlynol sy’n enghraifft o ymgorffori materion byd go iawn yn y cyd-destun dysgu? Dewiswch bob un sy’n berthnasol.
a. Dadansoddi setiau data go iawn
b. Senarios chwarae rhan
c. Adfyfyrio personol trwy gadw dyddlyfr
d. Gwylio fideos dogfennol
5. Nid yw gweithgareddau celf a chrefft fel dylunio posteri ac adeiladu modelau yn cyfrannu at ymgysylltu.
a. Cywir
b. Anghywir
6. Sut mae troi pethau’n emau yn cyfrannu at ymgysylltiad myfyrwyr?
a. Mae’n cynyddu lefelau straen
b. Mae’n lleihau cymhelliant
c. Mae’n hybu cymhelliant
d. Nid yw’n cael effaith ar ymgysylltiad


Rheolaeth Dosbarth
Fe fydd problemau ym mhob dosbarth. Er bod profiad yn helpu, gall gwybod am wahanol ffyrdd i ymdrin â sefyllfa fod yn help enfawr.
Dyma rai awgrymiadau:
· Gosodwch ddisgwyliadau clir, neu’n well fyth gofynnwch i’r dosbarthiadau greu a chytuno ar set o ddisgwyliadau yn y sesiwn gyntaf. Meddyliwch am y canlynol:
· Ymddygiad priodol ac amhriodol
· Rheolau trafod
· Disgwyliadau o ran cyfranogiad
· Bod yn hwyr
· Sut bydd egwyliau’n gweithio
· Meithrinwch berthynas gyda’r myfyrwyr.
· Croesawu dargyfeiriadau. Yn aml, yr anturiaethau mwyaf boddhaus yw’r rhai sy’n dechrau gyda dargyfeiriad annisgwyl. Efallai y bydd rhywbeth annisgwyl yn gallu eich arwain ymlaen.
· Defnyddiwch drefnau cyson.
· Daliwch gyswllt llygaid. Sganiwch yr ystafell yn aml gan wneud cyswllt llygaid. Mae hyn yn dangos eich bod yn talu sylw ac yn helpu i ddal sylw myfyrwyr.
· Cerddwch o gwmpas. Symudwch o gwmpas yr ystafell wrth addysgu. Rhyngweithiwch yn bersonol gyda mwy o fyfyrwyr er mwyn ymgysylltu â nhw.
· Newidiwch eich tôn. Amrywiwch dôn eich llais i gyd-fynd â’ch neges. Defnyddiwch eich llais i bwysleisio, oedwch, siaradwch yn dawel ac yn uchel i bwysleisio prif bwyntiau.
· Defnyddiwch agosrwydd. Symudwch fyfyrwyr sydd bron â bod oddi ar y dasg fel ciw di-eiriau i ailffocysu. Mae ymddygiad myfyrwyr yn gwella pan fyddant yn agos i’r hyfforddwr.
· Atgyfnerthwch ymddygiad cadarnhaol. Tynnwch sylw at arferion da yn gyhoeddus. Mae hyn yn cymell myfyrwyr ac yn modelu’r ymddygiad dymunol.
· Ymdriniwch â phroblemau’n breifat. Trafodwch faterion bach sy’n gysylltiedig ag ymddygiad yn breifat er mwyn osgoi brwydrau grym neu achosi embaras i fyfyrwyr.
· Byddwch yn amyneddgar ond yn gadarn. Yn dawel, llywiwch fyfyrwyr sydd oddi ar y dasg nôl i’r gweithgareddau dysgu. Byddwch yn amyneddgar ond yn gyson wrth gadw trefn yr ystafell ddosbarth.
· Anfonwch y grŵp i gael egwyl fer os bydd problemau neu os bydd trafodaeth yn mynd yn rhy danllyd.
· Gallwch ofyn i fyfyrwyr adael os byddant yn aflonyddgar.
Enghraifft o reolau dosbarth
· Prydlondeb: Cyrhaeddwch bob dosbarth yn brydlon a dangoswch barch at y tiwtor a chyd-fyfyrwyr. Os byddwch chi’n hwyr, mae disgwyl i chi fynd i mewn i’r dosbarth yn dawel gan sicrhau na fyddwch yn tynnu sylw’r dosbarth.
· Presenoldeb: Disgwylir presenoldeb rheolaidd. Os bydd raid i chi fethu dosbarth, rhowch wybod i’ch tiwtor ymlaen llaw.
· Parch: Dangoswch barch at eich tiwtor a chyd-fyfyrwyr. Dylech osgoi ymddygiad aflonyddgar, sgyrsiau i un ochr, neu unrhyw fath o amarch.
· Cyfranogiad gweithredol: Ymgysylltwch yn weithredol â thrafodaethau a gweithgareddau dosbarth. Mae hyn yn cynnwys gofyn cwestiynau, rhannu eich safbwynt, a chymryd rhan mewn gwaith grŵp.
· Defnyddio technoleg: Defnyddiwch ddyfeisiau electronig, fel gliniaduron a ffonau clyfar, at ddibenion academaidd yn unig. Dylech osgoi gweithgareddau sy’n tynnu sylw yn ystod dosbarthiadau.
· Parch at amrywiaeth: Byddwch yn gynhwysol a dangoswch barch at gefndiroedd a safbwyntiau amrywiol eich cyd-fyfyrwyr.
· Amgylchedd dosbarth: Helpwch i gadw’r ystafell ddosbarth yn lân a threfnus. Gwaredwch ar sbwriel yn iawn a dangoswch barch at offer ac adnoddau ystafell ddosbarth.
· Iaith a thôn: Defnyddiwch iaith briodol a byddwch yn barchus bob amser yn yr ystafell ddosbarth.
· Datrys anghydfod: Os bydd gwrthdaro neu bryderon, gofynnwch am help gan y tiwtor neu reolwr rhaglen i’w ddatrys, yn hytrach nag ymddwyn yn aflonyddgar.
· Preifatrwydd a recordio: Dylech ofyn am ganiatâd cyn recordio darlithoedd neu dynnu lluniau o ddeunydd cwrs a dangoswch barch at breifatrwydd cyd-fyfyrwyr. Cofiwch fod pob darlith yn cael ei recordio gan y tiwtor a’u bod ar gael i chi.
· Diogelwch a gweithdrefnau brys: Ymgyfarwyddwch â gweithdrefnau diogelwch a ffyrdd allan. Dilynwch gyfarwyddiadau yn ystod argyfyngau.
Enghraifft o reolau trafod
· Cyfranogiad gweithredol: Cymerwch ran yn weithredol mewn trafodaethau trwy rannu eich meddyliau a’ch barn am y pwnc dan sylw.
· Parch: Dangoswch barch at bob cyfranogwr. Dylech osgoi torri ar draws, siarad dros, neu fychanu pobl eraill. Os nad ydych yn cytuno, dylech leisio hynny’n gwrtais.
· Paratoi: Dewch yn barod ar gyfer trafodaeth drwy ddarllen deunyddiau a aseiniwyd a chwblhau gwaith cartref. Mae hyn yn sicrhau y gallwch gyfrannu’n ystyrlon at y sgwrs.
· Gwrando: Gwrandewch yn astud pan fydd pobl eraill yn siarad. Dylech osgoi cynnal sgyrsiau i un ochr, ac ystyriwch syniadau’r siaradwr yn weithredol.
· Ar sail tystiolaeth: Cefnogwch eich dadleuon gyda thystiolaeth, ffeithiau, a ffynonellau perthnasol pan fo’n berthnasol.
· Adborth adeiladol: Cynigiwch adborth a beirniadaeth adeiladol, gan ffocysu ar syniadau yn hytrach nag ymosodiadau personol.
· Cynwysoldeb: Anogwch safbwyntiau amrywiol a gwnewch ymdrech i gynnwys pob llais yn y drafodaeth. Dylech osgoi unrhyw wahaniaethu, rhagfarn neu stereoteip.
· Cyfrinachedd: Parchwch gyfrinachedd straeon personol neu wybodaeth sensitif a rennir yn ystod trafodaethau.
· Amseru: Cadwch gyfraniadau’n gryno ac yn berthnasol i’r pwnc. Dylech osgoi dominyddu’r drafodaeth neu ddilyn trywydd pwnc amherthnasol.
· Cadwch at y pwnc: Cadwch ffocws y drafodaeth ar y pwnc neu agenda a aseiniwyd. Gall wyro’n rhy bell oddi ar y pwnc andwyo ar y broses ddysgu.
· Aflonyddwch: Peidiwch ag ymddwyn yn aflonyddgar, megis trwy ddefnyddio dyfeisiau electronig at ddibenion anacademaidd neu gynnal sgyrsiau i un ochr yn ystod trafodaethau.
· Bod yn feddwl agored: Byddwch yn agored i newid eich safbwynt yn seiliedig ar yr wybodaeth a’r dadleuon a gyflwynwyd yn ystod y drafodaeth.
· Annog cwestiynau: Anogwch gwestiynau a gofynnwch am eglurhad pan fydd angen. Peidiwch ag oedi cyn gofyn am wybodaeth bellach neu ymhelaethu ar bwnc.
· Empathi: Dangoswch empathi trwy geisio deall a gwerthfawrogi profiadau a safbwyntiau pobl eraill, hyd yn oed os nad ydych yn cytuno gyda nhw.
· Datrys anghydfod: Os bydd gwrthdaro neu anghydfod yn codi yn ystod y drafodaeth, ymdriniwch â nhw gyda pharch, ac os bydd angen, gallwch gynnwys y tiwtor fel canolwr.


Cwis: Rheolaeth dosbarth
· Mae’r cwis hwn yn cynnwys dau gwestiwn amlddewis.
· Rhaid i chi ateb y ddau gwestiwn yn gywir i symud ymlaen i’r adran nesaf.
· Cewch roi cynnig ar gyrraedd y sgôr pasio gymaint o weithiau ag y mynnwch.
1. Pa gam rhagweithiol allwch chi ei gymryd i sefydlu ystafell ddosbarth bositif, gan ystyried cefndir amrywiol eich myfyrwyr?
a. Tybio bod myfyrwyr yn gyfarwydd â disgwyliadau’r brifysgol
b. Aros nes bod materion yn codi cyn pennu disgwyliadau
c. Creu a chytuno ar set o ddisgwyliadau gyda’r dosbarth yn y sesiwn gyntaf, gan ystyried cefndiroedd academaidd amrywiol a normau prifysgolion y DU
d. Ymdrin â materion o ran ymddygiad yn gyhoeddus er mwyn gosod esiampl
2. Cydweddwch y strategaeth rheoli ystafell ddosbarth prifysgol gyda’i disgrifiad.
a. Cerdded o gwmpas a defnyddio agosrwydd
b. Atgyfnerthu ymddygiad cadarnhaol
c. Ymdrin â phroblemau’n breifat
d. Anfon y grŵp ar egwyl fer

e. Symud myfyrwyr sydd bron â bod oddi ar y dasg fel ciw di-eiriau i ailffocysu.
f. Defnyddiwch y strategaeth hon os bydd problemau neu os bydd trafodaeth yn mynd yn rhy danllyd.
g. Trafod materion bach sy’n gysylltiedig ag ymddygiad yn breifat er mwyn osgoi brwydrau grym neu achosi embaras i fyfyrwyr.
h. Tynnu sylw at arferion da yn gyhoeddus i gymell myfyrwyr a modelu ymddygiad dymunol.

